open-index/open-wikipedia-markdown huggingface dataset:
Kapitánova dcéra (kniha)

***Kapitánova dcéra*** () je román od Alexandra Sergejeviča Puškina z roku 1836.

Tento román sa odohráva počas Pugačovovho povstania v 70. rokoch 18. storočia. Nesie typické znaky historickej prózy prvej polovice 19. storočia. Obsahuje historickú rovinu a rovinu osobnú. Novela je napísaná vo forme rodinných zápiskov.

## Dej

Mladého šľachtica Petra Andrejeviča Grineva pošle jeho otec, ktorý si zakladá na tradíciách a dôstojnosti, slúžiť do vojska na juhovýchode ruskej cárskej ríše. Grinev v posádke získava prvé naozajstné skúsenosti. Stretáva sa s dobrom aj so zlom. V posádke slúži síce inteligentný, ale egoistický a sebecký Švabrin, ktorý si kráti čas súbojmi. Grinev sa s ním dostane do sporu. Grinev sa náhodou zblíži s vodcom povstania Jemeljanom Pugačovom. Vďaka malej pomoci Grineva Pugačovovi medzi nimi vzniknú vzájomné sympatie. Grinev sa zamiluje do dcéry veliteľa posádky pohraničnej pevnosti kapitána Mironova, Márie Ivanovny. Pugačov s povstalcami obsadí pevnosť, ale Grineva prepustí. Peter sa opäť pripojí k vojsku, ale keď sa dozvie, že Márii hrozí nebezpečenstvo, tak sa vydá späť na územie povstalcov. Pugačov mu dovolí vziať Máriu so sebou, ale onedlho je Grinev obvinený zo zrady a spolupráce s Pugačovom. Na prosbu Márie samotná cárovná Katarína II. Grineva  omilostí, pretože ju dojme mravná čistota a nevinnosť dievčaťa. Zároveň sa cíti zaviazaná aj preto, že kapitán Mironov padol v boji proti povstalcom. Rodičia Grineva sirotu príjmu za svoju.

Kapitánova dcéra zodpovedala Puškinovmu videniu sveta, kde najcennejšie veci nevyplývajú z konvencií a formalít, ale sú výsledkom osobných vzťahov, obetovania sa a lásky aj za cenu, že je nevyhnutné porušiť pravidlá. Podľa Puškina mala spoločnosť len tvoriť rámec a dopĺňať harmonické väzby medzi ľuďmi. Najvyššiu hodnotu má láska a schopnosť obetovať sa za druhého.  Ako ich protipól sú postavené sebectvo Švabrina, nesúdržnosť a vzájomná nedôvera povstalcov.

## Referencie

Kategória:Knihy z 1836
Kategória:Alexandr Sergejevič Puškin
Kategória:Sfilmované romány
Indri

**Indri** alebo **[[lemur]]** (lat. *Indri*) je rod z čeľade indriovité, ktorého jediným druhom je **indri** alebo **lemur indri** (lat. *Indri indri*). Je v súčasnosti najväčším zástupcom poloopíc (členitonosoblížne), patrí do čeľade indriovité. 

## Opis
Je aktívny cez deň a žije na stromoch, kde mu poskytuje jeho bieločierne sfarbenie dobré zamaskovanie. Nápadné sú aj jeho dlhé končatiny, vďaka ktorým môže obratne skákať z jedného stromu na druhý. Spoľahlivou charakteristikou medzi ostatnými primátmi je aj jeho pahýľovitý chvost, prípadne potom lysá, čierna tvár. Telo dorastá až do 60 cm, chvost 5 cm a hmotnosť sa pohybuje medzi 6-7 kg. Jeho blízkymi príbuznými sú sifaky a rovnako ako ostatný lemuri žije aj indri na Madagaskare a to len v jeho východnej časti.

## Spôsob života
Vo všetkých poschodiach lesa vyhľadáva prevažne mladé listy, ale tiež ovocie, kvety a semená. Žije v rodinných skupinách, ktoré väčšinou tvorí samica s mláďatami. Samec obhajuje teritórium a samici je umožňovaný prístup k potrave ako prvej v poradí. K páreniu dochádza v januári alebo februári a samice rodia po 4,5 až 5,5 mesačnej gravidite jediné mláďa.

## Ochrana
Indri je zaradený do kategórie ohrozených druhov, za čo môže hlavne hromadné ničenie a plienenie jeho prirodzeného biotopu, ktorým sú tropické dažďové lesy. Navyše toto plienenie prebieha dokonca aj v zákonom chránených oblastiach a to aj napriek tomu, že je v určitých oblastiach považovaný za posvätného. Je lovený aj pre svoje mäso, ktoré je v niektorých oblastiach veľmi cenené a považované za delikátnosť.

## Referencie

## Iné projekty

## Zdroj
* 

Kategória:Indriovité
Kategória:Kriticky ohrozené druhy
Kuriér 3

***Kuriér 3*** () je akčný film natočený v roku 2008 a je tretím pokračovaním filmovej série Kuriér (The Transporter). V hlavnej úlohe sa opäť predstavil Jason Statham a spolu s Françoisom Berléandom pokračujú vo svojich rolách ako *Frank Martin* a *inšpektor Tarconi*. Tento film je prvý z troch pokračovaní natočený režisérom Olivierom Megatonom. Film je pokračovaním príbehu, profesionálneho kuriéra, ktorý sa nepýta nič a doručí všetko, Franka Martina, ktorý sa vracia do Francúzska za jeho jednoduchým zárobkom doručovania zásielok bez otázok.

## Obsadenie
* Jason Statham ako Frank Martin
* François Berléand ako Inspector Tarconi
* Natalya Rudakova ako Valentina Vasilev
* Justin Hodgers Hall ako Horatio
* Eriq Ebouaney ako Ice
* Robert Knepper ako Johnson
* Jeroen Krabbé ako Leonid Vasilev
* David Atrakchi ako Malcom Manville

## Externé odkazy
* Oficiálna stránka 
* 
* 

Kategória:Filmy z 2008
Kategória:Filmy podľa názvu
Bregenzerwald

**Bregenzerwald** alebo **Bregenzer Wald** (doslova Bregenzský les) môže byť:
*región v Rakúsku, pozri Bregenzerwald (región)
*skrátene Bregenzerwaldgebirge (pohorie)
Gymnázium (Žilina, Varšavská cesta 1)

**Gymnázium na Varšavskej ceste** v Žiline je osemročné gymnázium na sídlisku Vlčince.

## Dejiny
Bolo založené 1. septembra 1995. Škola vznikla na pôvodne základnej škole a súbežne na nej študovali žiaci základnej a strednej školy až do roku 1999. Každoročne sa otvárali pre absolventov štvrtého ročníka ZŠ dve triedy s rôznym zameraním: cudzie jazyky a matematicko - fyzikálne zameranie. V roku 2003 absolvovali školu prví študenti.

## Súčasnosť
Gymnázium od roku 2009 prijíma podľa nového školského zákona žiakov z piateho ročníka ZŠ do dvoch tried bez zamerania. Vo vyššom stupni sa zamerania nahrádzajú blokmi - cudzích jazykov a prírodných vied.

Kategória:Gymnáziá v Žiline
Kategória:Organizácie založené v 1995
Natalya Rudakovová

**Natalya Rudakovová** (* 14. február 1985, Leningrad) je americká modelka a herečka ruského pôvodu, keď s ňou jej rodičia emigrovali do New Yorku mala 17 rokov. Pracovala ako kaderníčka, kým ju objavil scenárista známeho akčného trileru **[[Kuriér 3]]** Luc Besson.

## Filmografia

* 2008: Kuriér 3 (Valentina)
* 2011: The One (Alex)
* 2011: A Novel Romance (Shelly)

Kategória:Filmové herečky USA
Kategória:Modelky USA
Kategória:Osobnosti USA ruského pôvodu
Kategória:Osobnosti z Petrohradu
VSŽ Košice v sezóne 1977/1978

**Sezóna [[Česko-slovenská hokejová liga 1977/1978|1977/1978]]** bola 14. sezónou tímu TJ VSŽ Košice v I.lige a 35. sezónou I. ligy."východniari" začali prípravu značne omladený pd vedením trénerov Pavla Zábojníka aFrantiška Kollátha. Mužstvo malo vytvorené výbroné podmienky pre tréningový proces a veľmi dobré podmienky pre celú sezónu. Záverečnú časť absolvovalo TJ VSŽ pri mori. Prípravu naľade z počiatku v poľskom meste Nový Targ. Neskôr už pokračoval v domácom prostredí. Košičania sa počas prípavy zúčastnili Sliezskom pohári v Opave a Tatranskom pohári v Poprade. Táto sezóna bola pre Košických "oceliarov" mimoriadne neúspešná o čom svedči a to že sa zachránili o 1 bod pred Duklou Trenčín a Plzeňou. Tieto kluby spolu museli zohrať dodatočný zápas, kvôli vyrovnaným zápasom medzi sebou keď zo štyroch zápasov oba celky vyhral zhodne po dvoch s vyrovnaným skóre 13:13. Nakoniec boli štastnejšim celkom Trenčania, keď v dramatickom zápase vyhrali 2:1 po samostatných nájazdoch.TJ VSŽ Košice skončili na 10. mieste a s 212 inkasovanými gólmi boli najhoršim brániacim celkom I. Ligy.Trénera Pavla Zábojníka vystriedal v priebehu sezóny Juraj FerencDo ligy sa vrátil TJ Gottwaldov, keď v baráži porazil Zvolen 4:2 na zápasy. Titul získalo Kladno.

## Sezóna
### Liga
#### Herný systém
Liga sa hrala systémom 12 tímov, kde každý s každým odohral 1 zápasy vonku a 1 zápasy doma.
#### Zápasy
* VSŽ Košice – ChZ Litvínov **doma:** 4:5 a 4:2,  **vonku:** 0:10 a 1:6
* VSŽ Košice – Dukla Jihlava **doma:** 3:1 a 4:0, **vonku:** 2:5 a 2:7
* VSŽ Košice – Tesla Pardubice **doma** 3:5 a 7:5, **vonku:** 3:8 a 3:1 
* VSŽ Košice – Dukla Trenčín **doma:** 10:3 a 5:3, **vonku:** 4:2 a 2:9
* VSŽ Košice – TJ Vítkovice **doma:** 3:2 a 3:6, **vonku:** 2:6 a 5:8
* VSŽ Košice – Škoda Plzeň **doma:** 3:3 a 2:4, **vonku:** 5:6 a 2:5
* VSŽ Košice – Sparta ČKD Praha **doma:** 3:4 a 3:1, **vonku:** 3:4 a 2:8 
* VSŽ Košice – Motor České Budějovice **doma:** 1:5 a 4:5, **vonku:** 4:9 a 5:4
* VSŽ Košice – Poldi SONP Kladno **doma:** 3:3 a 2:6, **vonku:** 0:8 a 2:5
* VSŽ Košice – Slovan CHZJD Bratislava **doma:** 6:3 a 5:9, **vonku:** 2:7 a 3:3
* VSŽ Košice – Zetor Brno **doma:** 0:9 a 2:3, **vonku:** 4:2 a 2:2

#### Konečné poradie

### Dodatočný zápas o zostup
* Dukla Trenčín – Škoda Plzeň 2:1sn (hralo sa v Brne)

## Káder

**Tréneri:** Pavol Zábojník (v priebehu sezóny Juraj Ferenc) a František Kolláth

## Externé odkazy
* avlh.cz
* hckosice.sk
* Stránky venované česko-slovenskej hokejovej lige 
* História československého a českého hokeja 
* cs.wikipedia.org 

Kategória:Ľadový hokej v 1977
Kategória:Ľadový hokej v 1978
Kategória:Sezóny HC Košice
Česko-slovenská hokejová liga 1977/1978

**Sezóna 1977/1978** bola 35. ročníkom Česko-slovenskej hokejovej ligy. Hrala sa pod názvom **I. liga**. Majstrom sa stalo mužstvo Kladna. Zostúpilo mužstvo Plzne po dodatočnom stretnutí s Trenčínom. V nasledujúcej sezóne ho nahradil TJ Gottwaldov.

## Konečné poradie

## Dodatočný zápas o zostup
* **[[Dukla Trenčín]]** - Škoda Plzeň **2:1sn** (hralo sa v Brne)

## Baráž o I. ligu
* **[[PSG Zlín|TJ Gottwaldov]]** - Lokomotíva Bučina Zvolen **4:2** na zápasy (**3:5**, **2:1**, 0:3, 4:3, **5:2**, 4:0)

## Najproduktivnější hráči sezóny

## Káder majstra [[HC GEUS Okna Kladno|Poldi SONP Kladno]]
* **Brankári:** Milan Kolísek, Miroslav Krása, Miroslav Termer
* **Obrancovia:** František Kaberle, František Pospíšil, Jaroslav Vinš, Bohumil Čermák, Otakar Vejvoda, Antonín Melč, Jan Neliba
* **Útočníci**: Lubomír Bauer, Jiří Filip, Jiří Kopecký, Miroslav Křiváček, Zdeněk Müller, Zdeněk Nedvěd, Eduard Novák, Jan Novotný, Milan Nový, Arnošt Reckziegel, Václav Sýkora, Milan Skrbek
* **Tréneri:** Bohumil Prošek a Václav Stránský

## Externé odkazy
* Stránky venované česko-slovenskej hokejovej lige 
* História československého a českého hokeja 

Kategória:Česko-slovenská hokejová liga
Kategória:Ľadový hokej v 1977
Kategória:Ľadový hokej v 1978
Baidu

**Baidu** (čínsky 百度, teda paj-tu) je čínsky internetový vyhľadávač. Jednou zvláštnosťou je možnosť hľadania MP3súborov. Podľa štatistiky Alexa Internet patrí medzi desať najčastejšie navštevovaných webových stránok.  Zakladateľom a súčasným výkonným riaditeľom je Robin Li. Od 5. augusta 2005 je Baidu zapísaná na burze. 

## Referencie

## Externé odkazy
* Oficiálna stránka

Kategória:Internetové vyhľadávače
Seznam.cz

náhľad|Centrála Seznam.cz v Prahe
**Seznam.cz** je najnavštevovanejší český internetový portál (rok 2009), ktorý založil v roku 1996 Ivo Lukačovič. Bol prvým českým internetovým vyhľadávačom v Česku. V roku 2007 mal obrat 1,7 mld. Kč. Vyhľadávač a katalóg firiem postupne od roku 1998 dopĺňali ďalšie služby. V súčasnosti Seznam prevádzkuje viac ako 15 rôznych služieb a pridružených  značiek. 

Návštevnosť Seznamu v českom internete je vyše 4 milióny unikátnych návštevníkov mesačne (stav ku koncu roku 2008). Medzi najnavštevovanejšie služby Seznamu patrí podľa údajov NetMonitoru Seznam Homepage, Seznam Email, Seznam fulltext a katalóg firiem.

## Referencie


## Iné projekty

## Externé odkazy
* Portál Seznam.cz

## Zdroj

Kategória:Internetové vyhľadávače
Stredná odborná škola obchodu a služieb (Dolný Kubín, Pelhřimovská 1186/10)

**Stredná odborná škola obchodu a služieb [[Dolný Kubín]]** je stredná odborná škola zameraná na vyučovanie učebných a študijných predmetov zameraných na rôzne služby.

## História

História  školy siaha do roku 1886. 

Názov školy prešiel mnohými zmenami, ktoré charakterizovali zameranie školy. V roku 1928  sa uvádza ako Obecná učňovská škola v Dolnom Kubíne. Táto bola zreorganizovaná a premenovaná na Odbornú učňovskú školu 2. septembra 1940, kde sa vykonávali tovarišské skúšky v odboroch kolár, zámočník, cukrár, krajčír, mäsiar, murár, kaderník, obuvník, elektrikár. V roku 1944 pribudli odbory klampiar, vodoinštalatér, sklár, tesár, stolár, živnosti, potravinárske a ostatné činnosti.

S príbuznými odbormi sa v 50. rokoch utvorila Učňovská škola. V 80. rokoch, keď sa škola nazývala Stredné odborné učilište služieb, pribudlo k SOU Osobitné odborné učilište od 1. 9. 1985 pre žiakov z osobitných škôl.

Dňa 2. septembra 1991 bola zriadená Dievčenská odborná škola so zameraním na obchod a podnikanie. S účinnosťou od 1. septembra 1993 bola zriadená pri škole Hotelová akadémia.

Dňom 1.septembra 2000 vzniká Združená stredná škola hotelových služieb a obchodu a od 1.9. 2002 nadobúda názov Združená stredná škola služieb a obchodu Dolný Kubín.

Posledná zmena názvu našej školy prebehla 1. 1. 2009 na dnešný názov **Stredná odborná škola obchodu a služieb**

## Možnosti štúdia



## Externé odkazy
*www.zssdk.edu.sk- oficiálna stránka školy

Kategória:Školy v Dolnom Kubíne
Kategória:Stredné školy na Slovensku
Osýpky

náhľad|Vyrážky osýpok na dievčatku
**Osýpky** ( *morbilli*) je  vírusové infekčné ochorenie sprevádzané charakteristickými vyrážkami. Pôvodcom tohto ochorenia je  vírus osýpok, jeho prirodzeným hostiteľom je výhradne človek. Nákaza sa šíri vzdušnou cestou - kvapôčkami.

## Priebeh
Zhruba po 10 dňoch inkubácie sa ochorenie začína katarálnym štádiom, ktoré trvá 4 dni. Po ňom nasleduje exantémové štádium s typickými kožnými vyrážkami. Osýpky sú veľmi nákazlivá vírusová choroba, prenášaná vzdušnou cestou z iných pacientov. Ich nákazlivosť vrcholí v katarálnom štádiu; v exantémovom štádiu klesá a po niekoľkých dňoch prestáva. 
Katarálne štádium sa prejavuje zápalom nosovej sliznice a očných spojoviek, vysokou horúčkou a kašľom. Typickým nálezom sú červené škvrny na mäkkom i tvrdom podnebí a drobné belavé škvrny na ústnej sliznici. Osýpkové vyrážky sa po 3 – 4 dňoch začínajú zjavovať za ušami a na krku, odkiaľ sa šíria na tvár, hrudník a končatiny. Exantém nadobúda sýtočervenú farbu, na trupe a tvári môže splývať do väčších plôch a po 3 – 4 dňoch sa začne postupne strácať. Niekedy majú osýpky miernejší priebeh, inokedy zasa ťažší. K zvyčajným príznakom sa pridruží vysoká horúčka a blúznenie, prípadne i krvácanie slizníc a zápal pľúc alebo mozgu.

## Liečba
Na liečbu osýpok nemáme špecifický liek. Chorému sa podávajú dostatočné množstvá tekutín, pri vysokých horúčkach aj antipyretiká a pri bakteriálnych komplikáciách vhodné antibiotiká. Do nemocnice sa prijímajú len pacienti s ťažkým priebehom choroby. V prevencii osýpok má základný význam ochranné očkovanie. Očkovanie proti osýpkam prebieha v rámci trojvakcíny MMR (morbilli-mumps-rubella). Všetky zložky vakcíny dostáva dieťa v jednom vpichu. MMR je živá vakcína, ktorá obsahuje oslabené vírusy osýpok, parotitídy a ružienky, ktoré nespôsobujú ochorenie. Prevažná väčšina detí (viac ako 95 %) po očkovaní získava imunitu, ktorá ich chráni po celý život. Očkuje sa dvoma dávkami vakcíny, prvá sa pichá v 15. mesiaci a druhá v 11. roku života dieťaťa. Bolo vedecky preukázané, že vakcína proti osýpkam nespôsobuje autizmus.

V rámci bývalého ČSSR sa proti osýpkam začalo očkovať samostatne v roku 1969, od roku 1987 sa používala kombinovaná vakcína proti osýpkam a príušniciam. Od roku 1992 sa na Slovensku povinne očkuje trojzložkovou vakcínou MMR.

## Epidémie
V novembri 2019 vypukla epidémia osýpok v ostrovnom štáte Samoa. Ochorelo viac než 1 600 ľudí, prevažne malých detí. Do 23. novembra 2019 zomrelo 20 ľudí, z toho 19 detí. Ako hlavná príčina sa javí nízka zaočkovanosť v Samoe, dosahujúca iba 28 – 40 % populácie. Vláda proti epidémii bojuje zrušením školskej dochádzky a povinným očkovaním všetkých detí a ich rodín.

## Referencie


## Iné projekty

Kategória:Infekčné choroby
Kategória:Vírusové choroby
Jozef Karol Viktorin

**Jozef Karol Viktorin** (v matrike *Wiktorinn*, * 12. marec 1822, Zavar  † 20. júl 1874, Budapešť) bol slovenský kňaz, národný buditeľ, vydavateľ slovenskej literatúry, organizátor kultúrneho života a publicista. 

## Životopis
Pochádzal z rodiny moravského roľníka a grófskeho záhradníka Antona Viktorina a Alžbety, rodenej Ernstovej. 

Študoval teológiu v trnavskom biskupskom seminári, v roku 1847 bol vysvätený za kňaza. Pôsobil ako kaplán v Senici a v Trstíne. Zúčastnil sa na slovenskom povstaní v roku 1848, za čo bol od mája do decembra väznený v Bratislave. Po prepustení z väzenia pôsobil v Skalici, v Starom Budíne, od roku 1866 bol farárom vo Vyšehrade. Spolupracoval so *Slovenskými národnými novinami* Štúrovcov, s Jánom Palárikom začal v roku 1858 vydávať almanach Concordia, ktorý svojím názvom "Svornosť" poukazoval na poslanie slúžiť jednote národa, upevňovať spisovnú slovenčinu a odstraňovať konfesionalizmus ako prekážku v zjednotení národných a kultúrnych síl. Spolu s Palárikom okolo seba sústredili slovenských vzdelancov, v roku 1850 vytvorili finančnú zbierku na podporu založenia Matice slovenskej.

Venoval sa vydavateľskej činnosti, vydával práce Andreja Sládkoviča, Jána Hollého, Jonáša Záborského), venoval sa aj prekladu (napr. spis Tomáša Kempenského O nasledovaní Krista z roku 1867),  korešpondencii s literátmi Jánom Palárikom a Jonášom Záborským, s českými, ruskými, maďarskými a nemeckými učencami. Od roku 1863 bol čestným členom Charkovskej univerzity. bol nositeľom viacerých vyznamenaní za národné zásluhy, napríklad ruský Rad sv. Anny II. stupňa.

## Referencie

## Externé odkazy
* Záznam o narodení a krste v matrike farnosti Zavar

## Zdroj
* Katolícke noviny

Kategória:Slovenskí rímskokatolícki kňazi
Kategória:Slovenskí publicisti
Kategória:Slovenskí národní buditelia
Kategória:Osobnosti zo Zavaru
Kategória:Držitelia Radu svätej Anny
Základná škola kpt. Jána Nálepku

Základná škola kpt. J. Nálepku v Stupave je plno organizovanou školou. Nachádza sa v samotnom centre mesta Stupava, Školská ulica 2. 

V školskom roku 2020/2021 ju navštevuje viac ako 1320 žiakov v 53. triedach, čím sa radí na 1. miesto najväčších škôl na Slovensku a pracuje tu vyše 112 pedagogických a 20 nepedagogických zamestnancov. Areál školy je tvorený dvomi samostatnými budovami - starou a novou školou. V roku 2018 bola zväčšená kapacita školskej jedálne dostavbou nových priestorov a nadstavba v novej budove školy. V roku 2019 bola pristavená nová modulová budova školy, ktorá rozšírila kapacitu školy. V roku 2023 bola pribudovaná atletická dráha pre deti. 

ZŠ kpt. Jána Nálepku však stále bojuje s nedostatkom kapacity pre žiakov z mesta a okolitých obcí. 

## História školy

Štatistika Rímskokatolíckeho úradu v Stupave už z roku 1783 vykazuje v miestnej obci i vo filiálnych obciach priaznivý stav gramotnosti obyvateľstva. V prvej polovici 19. storočia sa utvorila Rímskokatolícka cirkevná škola, v roku 1864 bola založená obecná ľudová škola, ktorá bola umiestnená v budove na Hlavnej ulici pri kostole. Tieto priestory škole už nepatria. Dnešná stará budova školy pochádza z roku 1934 a pôvodne bola stavaná ako 12-triedna škola so samostatným vykurovaním a telocvičňou. V súčasnosti je v nej umiestnený školský klub detí a niekoľko tried prvého stupňa. Nová budova školy pochádza z roku 1977 a je to typizovaný projekt panelovej výstavby 70-tych rokov. Tvorí ju samotný školský trakt s učebňami a školskou jedálňou a telocvičný trakt spolu s kotolňou. Obidva trakty sú prepojené sklenenou chodbou. Za telocvičňou sa v roku 2009 začala výstavba novej športovej haly. 

## Zameranie školy

**JAZYKY*
Vo výučbe jazykov škola využíva jazykové varianty a techniku CLIL. Na škole sa vyučuje anglický a nemecký jazyk.
*''POČÍTAČE''
Výpočtová technika a jej využitie je súčasťou každého predmetu. Vyučuje sa však aj informatická výchova, informatika, práca s počítačom a na škole pracujú aj programátorské krúžky Baltík.

**ŠPORT*
Škola venuje pozornosť rozvoju športu a to hlavne florbalu, hádzanej, futbalu a stolnému tenisu. Najpočetnejšie zastúpený šport na škole je florbal. Pri škole pracuje florbalový klub Bogdau Stupava v piatich vekových kategóriách, ktorý patrí k najúspešnejším na Slovensku.

## Externé odkazy
* http://www.zsskolstu.edupage.org – oficiálna webová stránka školy
* http://www.bogdau-stupava.wbl.sk – oficiálna stránka florbalového klubu Bogdau Stupava

Kategória:Základné školy na Slovensku
Kategória:Stupava
Kategória:Školy v okrese Malacky
Juraj Tvrdý

**Juraj Tvrdý** (* 5. júl 1780, Žilina – † 23. november 1865, Nitra) bol slovenský kanonik, duchovný, národný buditeľ, podporovateľ slovenskej literatúry a dobrodinec svojho národa.

## Životopis
Jeho otec bol Juraj Tvrdý a matka Anna rod. Rajčáni. Prvé počiatky školského vyučovania prijal v žilinských normálkach.V štúdiách pokračoval na žilinskom gymnáziu. V septembri 1797 nastúpil na štúdiá do kňažského seminára Nitrianskeho biskupstva, kde tiež patril k popredným študentom,čoho dôkazom je skutočnosť, že ešte ako študenta ho 1. septembra 1802 nitriansky biskup František Fuchs vymenoval za svojho obradníka. Za kňaza ho vysvätili 10. júla 1803, avšak do 8. októbra 1804 vykonával funkciu obradníka. Roku 1804 bolo zriadené Jágerské arcibiskupstvo. Biskup Fuchs dostal poverenie vykonávať v Jágri funkciu vikára. Rozhodol sa so sebou vziať i svojho obľúbeného kňaza – Juraja . Jurajova túžba za domovom bola silnejšie, ako vďačnosť a úcta ku svojmu biskupovi. Po krátkom čase sa rozhodol pre návrat do Nitry. Po návrate z Jágru ustanovený bol za podsprávca nitrianskeho biskupstva, pričom úrad vykonával do 8. decembra 1805, kedy v dôsledku napoleónskych vojen bola funkcia zrušená. Následne odišiel do Drietomy za tamojším farárom - jeho bratrancom, kde vykonával funkciu kaplána. Potom v období od 8. novembra 1806 do 19. apríla 1808 pôsobil vo Visolajoch ako farár. Od roku 1808 bol farárom v Púchove. Do roku 1859, kedy sa stal lektorom – kanonikom nitrianskej kapituly, vystriedal rôzne vyššie kňažské funkcie. . 

Bol spoluzakladateľom Matice slovenskej a vyvinul veľkú snahu o získanie súhlasu vysokej cirkevnej hierarchie na založenie Spolku svätého Vojtecha.

Na budove Katolíckeho domu na Hurbanovej ulici v Žiline sa nachádza jeho pamätná tabuľa. Patril k mladšej generácii bernolákovcov.. Pochovaný bol na Nitrianskom hrade 25. novembra 1865.

## Referencie


## Iné projekty

## Literatúra
* 
* 
* 
## Zdroj
* Galéria mesta Žilina 

## Externé odkazy
* Záznam o narodení a krste v matrike - farnosť Žilina
* Záznam o úmrtí v matrike - farnosť Nitra

Kategória:Kanonici
Kategória:Slovenskí duchovní
Kategória:Osobnosti zo Žiliny
Kategória:Slovenskí národní buditelia
Scilab

**Scilab** je obsiahly, výkonný, slobodný softvér pre použitie  numerickej matematiky, ktorý vznikal v  Institut national de recherche en informatique et en automatique (INRIA) vo Francúzsku  od roku 1990 ako alternatíva k  MATLABu. Funkcionalita a syntax Scilabu je v mnohých rysoch identická s  MATLABom a existuje konvertovanie z MATLABu do Scilabu. Scilab je používaný medzi inými pre technické, vedecké účely pri výučbe, výskume a v priemysle.

## Pozri aj
* GNU Octave
* MATLAB

## Externé odkazy
* Scilab Homepage
* Scilab Enterprises Homepage

* Scicos Homepage Scilabs dodatočný balík  "Scicos" k grafickému modelovaniu a simulácií dynamických systémov
* ScicosLab Homepage
* nástroj na spravovanie obrázkov pre Scilab (Scilabs dodatočný balík "SIP" pre spracovanie obrazu)
* GDS GmbH Homepage (Prenos, čítanie a odosielanie cez sériový port)
* SCALE-RT (HiL- a riešenia v reálnom čase pre Scicos)

Kategória:Numerická matematika
Kategória:Programovacie jazyky
Kategória:Skriptovacie jazyky
Kategória:Slobodný softvér
Renault Koleos

**Renault Koleos** je prvý automobil triedy SUV Koleos bol uvedený na trh v roku 2008. Štúdia Koleos Concept bola predstavená prvýkrát na parížskom  autosalóne v roku 2006. Koleos navrhla firma Renault a vývoj prebiehal v spolupráci s firmou Nissan. V roku 2008 dostal v Crash-Testoch až 5 hviezdičiek.

Automobily vyrába dcérska spoločnosť Renault Samsung Motors v továrni v Pusane v Kórejskej republike. Vo východnej Ázii sa Koleos predáva pod označením *Samsung QMX*. Konkurentmi sú Citroën C-Crosser a Peugeot 4007.

## Iné projekty

## Zdroj

Koleos
Koleos
Kategória:SUV
Senftenberg

**Senftenberg** je mesto v Brandenbursku v Nemecku. Má zhruba 27&nbsp;000 obyvateľov. Mesto sa nachádza pozdĺž toku rieky Schwarze Elster.

## Mestské časti

## Partnerské mestá
*  Fresagrandinaria, Taliansko, 2003
*  Nowa Sól, Poľsko, 1992
*  Püttlingen, Nemecko, 1989
*  Saint-Michel-sur-Orge, Francúzsko, 1996
*  Senftenberg, Rakúsko, 1993
*  Veszprém, Maďarsko, 1996
*  Žamberk, Česko, 1996

## Iné projekty

Kategória:Mestá v Brandenbursku
Pontiac (automobil)

náhľad|Pontiac GTO, 1966
**Pontiac** je americká značka automobilov založená v roku 1926. Predáva sa v USA, Kanade a Mexiku cez General Motors (GM). Je označovaná ako "atletická" značka, špecializuje sa na výkonné vozidlá.

27. apríla 2009, medzi pokračujúcimi finančnými problémami a reštrukturalizačnými snahami, GM oznámila, že postupne vyradí značku Pontiac koncom roka 2010 a zameria sa na 4 jadrové značky v Severnej Amerike: Chevrolet, Cadillac, Buick a GMC.

Pontiac skončil výrobu 1.11.2010. Posledné vyrobené vozidlo bol model G3.

## Pozri aj
* Zoznam automobilov Pontiac

## Iné projekty

## Zdroj
Recreo (Catamarca)

**Recreo** je mesto v severozápadnej Argentíne v provincii Catamarca. Je sídlom departmentu La Paz. Je vzdialené 200 km od provinčného hlavného mesta San Fernando del Valle de Catamarca a 960 km od hlavného mesta Argentíny Buenos Aires. Pri sčítaní ľudu v roku 2010 malo mesto 11 847 obyvateľov. Mesto bolo založené v roku 1875.

## Referencie

## Iné projekty

## Externé odkazy
* Stránka mesta 
* Diario digital de Recreo 
* Portál o meste 

Kategória:Mestá v provincii Catamarca
Základná škola - Grundschule (Kežmarok, Hradné námestie 38)

**Základná škola - Grundschule, Hradné námestie 38** v Kežmarku.

Škola je zameraná na vyučovanie cudzích jazykov, vyučuje nemecký jazyk  od 1. ročníka a anglický jazyk od 3. ročníka, žiaci majú možnosť učiť sa anglický jazyk zábavnou a hravou formou v záujmových krúžkoch v 1. a 2. ročníku. Žiakom 9. ročníka je umožnené urobiť si certifikát z nemeckého jazyka v spolupráci s Goethe inštitútom v Bratislave. Škola dosahuje veľmi dobré výsledky v jazykových olympiádach, v umeleckých a športových súťažiach. Má bohatú ponuku záujmových krúžkov v škole a v školskom stredisku záujmovej činnosti. Pri škole pracuje detský folklórny súbor Goralik.

## Vedenie školy
*riaditeľ školy: Mgr. Miroslav Beňko
*zástupkyňa riad. školy: Mgr. Viera Janovská
*zástupkyňa riad. školy: Mgr. Nataša Pisarčíková

## Stránka školy
*oficiálna webová stránka školy 

Kategória:Základné školy na Slovensku
Kategória:Školy v Kežmarku
Moussa Traoré

**Moussa Traoré** (* 25. september 1936, Kayes, Francúzsky Sudán – † 15. september 2020, Bamako, Mali) bol druhým prezidentom Mali.

## Život a kariéra
Prvá kapitola života syna roľníckej rodiny bola spojená s armádou. Od raného veku prechádzal sieťou vojenských škôl a nakoniec vstúpil do francúzskej armády. Potom, kedy Mali získalo roku 1960 nezávislosť, začal budovať svoju kariéru v novo vznikajúcej armáde svojej vlasti.
 
Postavenie vojska bolo ohrozené, keď prezident Keïta založil roku 1967 konkurenčnú ozbrojenú zložku – ľudovej milície. Traoré sa postavil do čela vojenského prevratu, ktorý úspešne ukončil v roku 1968 Keïtovu vládu. Traoré sa stal malijským prezidentom a prisľúbil návrat civilnej vlády potom, keď sa prechodnej vláde podarí zlepšiť ekonomické podmienky v krajine. V prvých rokoch v úrade bol len prvým medzi rovnými, vojenská junta ďalej rozhodovala kolektívne.

Pod Traorého vedením nedošlo k odstráneniu Keïtových socialistických programov, ktoré sa tešili určitej podpore. Traoré ich však doplnil o finančnú pomoc Francúzska a ďalších západných darcov, s ktorými úspešne nadviazal kontakty. Sucha na začiatku 70. rokov však ekonomickú situáciu v krajine ďalej zhoršili.

Z narastajúcich sporov vo vnútri vládnuceho výboru vyšiel Traoré víťazne a koncom februára 1978 odstavil od moci zostávajúcich štyroch vojenských predstaviteľov. Civilná vláda sa do Mali vrátila v roku 1979, avšak v podobe, ktorú si Traoré naplánoval. Jedinou povolenou politickou stranou sa stal jeho vlastný *Union Démocratique du Peuple Malien* (Demokratický zväz malijského ľudu). To mu zaručovalo, ako už jasnej jednotke malijského mocenského rebríčka, istotu opakovanej voľby prezidentom a tiež dostatok prostriedkov k prevedeniu na tajné súkromné účty v zahraničí.

Aby získal ďalšie prostriedky zo zahraničia, musel v 80. rokoch Traoré pristúpiť na hlbšie ekonomické reformy navrhované Svetovou bankou a Medzinárodným menovým fondom. Ostro vystupoval proti rastúcej korupcii – koncom 80. rokov bolo niekoľko osôb za defraudáciu verejných prostriedkov odsúdených k smrti. Rozsudky však neboli prevedené. 

Rastúca nezamestnanosť vyvolala ostré protesty širokej populácie. Snaha vyjsť demonštrantom v ústrety drobnými ústupkami bola skoro vystriedaná silovými riešeniami, zvlášť potom, kedy začiatok 90. rokov priniesol vo svetle celosvetových udalostí demokratizačné požiadavky.

Potom, kedy v marci 1991 bezpečnostné sily zabili viac ako sto účastníkov demonštrácie, previedol Amadou Toumani Touré v krajine vojenský prevrat a Traoré bol uväznený. Druhý malijský prezident bol spolu so svojou ženou a švagrom koncom 90. rokov odsúdený za vraždu a defraudáciu k trestu smrti, ktorý nový prezident Alpha Oumar Konaré zmenil na doživotné vezenie. Traoré však predsa len nakoniec mohol vyjsť z vezenia ako slobodný muž. Bol prepustený v roku 2002 potom, kedy mu odstupujúci prezident Konaré udelil milosť.

## Referencie

*

## Iné projekty

Kategória:Prezidenti Mali
Životné minimum (sociálne zákony)

**Životné minimum** je spoločensky uznaná minimálna hranica príjmov občana, pod ktorou nastáva stav hmotnej núdze. Jeho výška sa postupne mení (spravidla každého pol roka). Podrobnosti ustanovuje zákon č. 601/2003 Z.z. o životnom minime a o zmene a doplnení niektorých zákonov, v znení neskorších predpisov (ktoré menia najmä výšku životného minima).

Od 1. júla 2019 sa za životné minimum fyzickej osoby (alebo fyzických osôb, ktorých príjmy sa posudzujú podľa § 3 zákona č. 601/2003 Z.z. v znení neskorších predpisov spoločne) považuje suma alebo úhrn súm:
* a) 210,20 € mesačne, ak ide o jednu plnoletú fyzickú osobu
* b) 146,64 € mesačne, ak ide o ďalšiu spoločne posudzovanú plnoletú fyzickú osobu
* c) 95,96 € mesačne, ak ide o zaopatrené neplnoleté dieťa alebo o nezaopatrené dieťa

## Referencie


### Zdroj
* zákon č. 601/2003 v znení od 1.7.2010

Kategória:Právo sociálneho zabezpečenia
Stredná odborná škola obchodu a služieb (Prievidza, Nábrežie J. Kalinčiaka 1)

**Stredná odborná škola obchodu a služieb v Prievidzi** sídli na Nábreží  J. Kalinčiaka v Prievidzi. Jej súčasťou sú aj pracoviská praktického vyučovania - školský závod A klub, salón krásy Visage 4 you na ulici T. Vansovej, Dom služieb, Cukrárska výrobňa a Školská jedáleň. Žiaci majú možnosť študovať v 10 študijných a učebných odboroch v denne, externej aj skrátenej forme. Jej vznik sa datuje od roku 1919.

## História
*1919 Učňovská škola pokračovacia
*1928 Obecná učňovská škola
*1937 Obvodná odborná učňovská škola
*1938 Obvodné učňovské školy v Prievidzi
*1939 Rozšírenie obvodu o obvod Učňovskej školy v Handlovej
*1941 Rozšírenie obvodu o obvod Učňovskej školy v  Nitrianskom Pravne
*1950 Základná odborná škola
*1954 Závodná odborná škola v Prievidzi
*1956 Učňovská škola miestneho hospodárstva
*1960 Učňovská škola
*1978 Stredné odborné učilište
*1984 Stredné odborné učilište služieb
*2000 Združená stredná škola hotelových služieb a obchodu
*2008 Stredná odborná škola
*2009 Stredná odborná škola obchodu a služieb

## Vedenie školy

**Riaditeľka:**
*  Mgr. Jana Pernišová

**Zástupkyne pre teoretické vyučovanie:** 

*  Mgr. Miroslava Šimová
*  Ing. Jana Sudrová  
**Zástupkyňa pre odborný výcvik:**
*  Ing. Helena Beňačková 

## Podujatia
**Gastrodni** sú vyvrcholením celoročného snaženia, či dokonca zavŕšenie práce žiakov počas celého štúdia vo všetkých odboroch. Konajú sa tradične koncom apríla alebo začiatkom mája vo všetkých priestoroch školy. Táto prehliadka farieb, vôní, chutí a krásy je o to náročnejšia, že je prístupná širokej verejnosti a preto k jej realizácii pristupujú všetci zúčastnení mimoriadne zodpovedne.

**Barmanský kurz** - každoročne sa majú žiaci možnosť prihlásiť na barmanský kurz. Žiaci školy vnikajú do tajov prípravy miešaných nápojov a po záverečnej skúške všetci obdržia certifikát barman - nápojár. 

**Súťaže** - počas celého roka sa žiaci pod vedením majstrov odborného výcviku aktívne zúčastňujú  na rôznych súťažiach, kde obsadzujú popredné miesta.

**[[ERASMUS+]]** je program EÚ na podporu vzdelávania, odbornej prípravy, mládeže a športu v Európe. Poskytuje granty pre široké spektrum akcií a aktivít. Žiaci školy sa vďaka nemu dostanú na mnohé zahraničné stáže. Každoročne vycestujú žiaci aj učitelia do Španielska za účelom rozvoja kľúčových kompetencií.

## Externé odkazy
* www.kalina.sk - oficiálna webová stránka školy
*kalina.edupage.org

Kategória:Stredné školy na Slovensku
Kategória:Školy v Prievidzi
Obchodná akadémia (Sabinov, Kukučínova 1)

**Obchodná akadémia** v Sabinove patrí medzi stredné školy v Sabinovskom okrese poskytujúce úplné stredné odborné vzdelanie na úrovni ISCED 3A. Vzdeláva študentov v dvoch študijných odboroch - 6317 6 obchodná akadémia a 6324 6 manažment regionálneho cestovného ruchu.  Škola sa pri vzdelávaní študentov opiera o vytvorené školské vzdelávacie programy. Pre odbor obchodná akadémia "Cesty v labyrinte ekonomiky" a pre odbor manažment regionálneho cestovného ruchu "Potulky regiónom".  

## História
História Obchodnej akadémie v Sabinove siaha do 60. rokov minulého storočia. 1. septembra 1960 sa do niekdajšej budovy ONV v Sabinove, presťahovala Stredná poľnohospodárska technická škola - odbor ekonomika poľnohospodárstva zo Stropkova. Táto škola sa v r. 1994 pretransformovala na obchodnú akadémiu. Poslední absolventi SPTŠ - odbor ekonomika poľnohospodárstva ukončili štúdium v školskom roku 1996/97. Naproti tomu prví absolventi Obchodnej akadémie v Sabinove úspešne ukončili štúdium r. 1998.

## Externé odkazy
* http://www.oasb.sk/  Oficiálna webová stránka školy

Kategória:Obchodné akadémie na Slovensku
Kategória:Sabinov
Kategória:Školy v okrese Sabinov
Renault 8

**Renault 8** je štvor- až päťmiestny automobil s motorom umiestneným vzadu a kotúčovými brzdami na všetkých kolesách vyrábaný firmou Renault od roku 1962 do roku 1973. Vozidlo malo premiéru 22. júna 1962 na autosalóne v Ženeve.

Model R8 doplnil v roku 1965 väčší model R 10. Renault 8 sa predával aj v športovej úprave ako model R8 Gordini a to až do roku 1968 len v modrej farbe s dvomi pruhmi a štvoricou svetlometov, po roku 1968 bol k dostatiu vo farbách Francúzska bielej, červenej a už zmienenej modrej ale v žiadnej inej. Výroba R8 skončila v roku 1971, v španielskej pobočke pokračovala výroba pod menom 8S do roku 1976. Licenčná výroba v roku 1969 prebiehala aj v Rumunsku ako Dacia 1100.

Do ČSSR bolo privezených v rokoch 1963 – 1971 okolo 8 000 ks.

## Motor
* R8 – 956 cm³, 30 kW, 5200 min-1
* R8 Gordini – 1108 cm³, 57 kW, 6500 min-1
* R8 Gordini – 1300 – 1255 cm³, 88 kW, 6750 min-1 (prevodovka päťstupňová)

## Rozmery
* Dĺžka – 3995 mm
* Šírka – 1490 mm
* Výška – 1405 mm
* Rázvor – 2270 mm
* Rozchod – 1256/1226 mm
* Hmotnosť – 760 kg

## Iné projekty

Kategória:Automobily nižšej strednej triedy
8
Renault 12

**Renault 12** je automobil strednej triedy, ktorý sa začal vyrábať v roku 1969. Existoval v dvoch základných prevedeniach karosérii, a to ako štvordverový sedan a ako päťdverové kombi. V Československu bol R 12 po prvýkrát predstavený v roku 1970 na výstave *Človek a automobil*, kde si ho mohli návštevníci plrehliadnuť nielen vcelku, ale aj čiastočnom reze. Na podvozku R 12 sa stavali od roku 1971 dvojdverové kupé R 15 a 17. V roku 1969 bola v Rumunsku začatá výroba licenčného Renaultu 12 pod označením Dacia 1300, ktorá vo výrobe nahradila Daciu 1100 (Renault 8). Rumunský R-12 sa vyrábal aj v dvojdverovom prevedení Sport. Vo verzii Gordini sa do R-12 montoval motor z Renaultu 16.

## Technické údaje
**Rozmery** 
* dĺžka:  sedan,  kombi
* šírka: 
* výška: 
* hmotnosť: ,  (kombi)

**Výkony**
* max. rýchlost 145 – /h
* spotreba paliva pri verziách L, TL 7 – 10 l/; TS, Automatic 8 – 12 l/

**Motor** 
* radový pozdĺž pred prednou nápravou uložený štvorvalec o objeme , R-12 L 37 kW; R-12 TL 39,5 kW; R-12 Gordini () 68,5 kW.

**Cena**
*V roku 1974 bola cena modelu R-12TL 19 055 TK (Tuzex).
Do roku 1975 sa v ČSSR predalo R-12 cez 1 500 ks.

## Iné projekty

12
Kategória:Automobily strednej triedy
Nora Bayes

**Nora Bayes** (8. október 1880, Joliet, Illinois, USA† 19. jún 1928, Brooklyn, New York, New York) bola obľúbená americká umelkyňa začiatku 20. storočia.

## Život a dielo
Narodila sa ako **Leonora Goldbergová** do židovskej rodiny v Joliete v Illinois. Už v 18 rokoch vystupovala profesionálne vo varieté v Chicagu. Cestovala zo San Francisca v Kalifornii do New Yorku a stala sa hviezdou ako vo varieté, tak na Broadway. Bola speváčkou, komičkou a herečkou.

V roku 1908 sa vydala za speváka/autora piesní Jacka Norwortha. Obidvaja cestovali spoločne a boli cenený za spoluprácu na celej rade čísiel, vrátane ich veľkého hitu *Shine On, Harvest Moon*, s ktorým pár debutoval v show Florenza Ziegfelda – *[[Ziegfeld Follies]]*.

Natočila mnoho fonografických nahrávok, niektoré s Norworthom, pre spoločnosť Victor Talking Machine Company a Columbia Records. V rokoch 1924 – 1928 sprevádzala pianistu Louisa Altera, ktorý neskôr napísal také piesne, akými boli *Manhattan Serenade*, *Nina Never Knew* a *Do You Know What It Means to Miss New Orleans?*

V roku 1928 ochorela na rakovinu a zomrela počas operácie. Bola pochovaná na cintoríne *Woodlawn Cemetery* v Bronxe v New Yorku. 11. apríla 2006, podľa podmienok Národného ochranného zákona nahrávok z roku 2000, bola Nora Bayes pridaná do registra Národných nahrávok.

## Iné projekty

## Externé odkazy

## Zdroj
* 

Kategória:Speváčky USA
Kategória:Osobnosti zo Jolietu (Illinois)
Úsvit (rozlišovacia stránka)

**Úsvit** môže byť:

* časť dňa, pozri úsvit
* kniha:
** Stephenie Meyerovej, pozri Úsvit (Meyerová)
** Emmanuela Roblésa, pozri Úsvit (Roblés)
** Konstantina Lordkipanidzeho, pozri Úsvit (Lordkipanidze)
*vydavateľstvo v Komárne v 30. rokoch 20. storočia, pozri Úsvit (vydavateľstvo v Komárne)
*edícia:
**Východoslovenského vydavateľstva, pozri Úsvit (Východoslovenské vydavateľstvo)
**vydavateľstva Svoboda, pozri Úsvit (Svoboda)
* časopis:
** komunistický časopis od roku 1995 (okrem rokov 2013-2016), istý čas aj názov jeho vydavateľa, pozri Úsvit (časopis od roku 1995)
** historický:
***školský katolícky časopis, pozri Úsvit (časopis, 1932 - 1938)
*** detský časopis, pozri Úsvit (časopis, 1945 - 1948)
*** kultúrno-spoločenský časopis, pozri Úsvit (časopis, 1945)
*** náboženský časopis „priateľov Novo-Salemského Svetla“, pozri Úsvit (časopis, 1938)
* názov kina  vo viacerých sídlach na Slovensku a v Česku, napr.:
** v Bratislave-Lamači, pozri Úsvit (kino, Bratislava)
** v Žiline do roku 2006, pozri Úsvit (kino, Žilina)
*profesionálne ľudové zájazdové divadlo so sídlom v Michalovciach v rokoch 1946 – 1947 (vzniklo z rovnomenného ochotníckeho krúžku), dlhý názov: Úsvit, Zemplínske ľudové divadlo, pozri Úsvit, Zemplínske ľudové divadlo

**ÚSVIT** môže byť:
* slovenská politická strana, pozri ÚSVIT (politická strana)
* slovenské výrobné družstvo invalidov v rokoch 1965 až 2014, pozri ÚSVIT (výrobné družstvo)

## Pozri aj
* Twilight sága: Úsvit – 1. časť (film podľa knihy S. Meyerovej)
* Twilight sága: Úsvit – 2. časť 
* Úsvit - Národná koalícia (česká politická strana)

## Zdroje
*https://chamo.kis3g.sk/search/query?theme=system
*Encyklopédia Slovenska VI. Zväzok, strana 221
Životné minimum

**Životné minimum** môže byť:
*v sociológii, ekonómii a pod. všeobecne: existenčné minimum
*v zákonodarstve: pozri životné minimum (sociálne zákony)
Tato

**Tato** môže byť:
*otec
*kráľ Longobardov v 6. stor., pozri Tato (Longobardi)
*prezývka T. Živkova
*prezývka J. M. Moltó
Preslava (speváčka)

**Preslava** (v cyrilike: Преслава) je bulharská pop-folková speváčka.

## Biografia
Preslava, je zaraďovaná k Čalga (označované tiež ako Chalga, resp. pop-folk) speváčkam. Čalga je populárny hudobný štýl teoreticky vychádzajúci z folklóru. Prídavok „slava“ je často používaný u Čalga speváčok a význam tohto prídavku je „zbožný/á“. Preslava sa narodila v Dobrichi v Bulharsku. Jej spevácka kariéra začala v roku 2004 s jej prvým hitom, *Njamash Syrce (Nemáš srdce)*. Tento hit je bulharská verzia srbskej piesne od Marta Savic s názvom *Ravno Do Kosova*.

Ako mladá speváčka mala Preslava množstvo hitov: *Mili Moj* (Milý môj), *Zavinagi Tvoja* (Navždy tvoja), *Obicham Te* (Ľúbim Ťa), *Mrazja Te* (Nenávidím Ťa), *Finalni Dumi* (Posledné slová), *Djavolsko Zhelanie* (Diabolské želanie), *Lyzha E* (?), *I Kogato Symne* (?) a *Myzh Na Horizonta* (Muž na horizonte). Preslava je najslávnejšia speváčka v Bulharsku, ktorá získala v posledných rokoch ocenenie speváčka roka.

Preslava je hrdá na svoj balkánsky pôvod, čo verejne dokazuje spievaním piesne *Ljubov Balkanska* (Balkánska láska) v macedónskom jazyku. Plynule ovláda bulharský, turecký, rumunský, srbský a albánsky jazyk.

Často koncertuje okrem Bulharska aj v Turecku.

## Ocenenia
* 2004 - Špeciálna cena *Folk fest Valandovo 2004*
* 2008 - Pop-folková speváčka roka
* 2008 - Album roka *Ne sym angel*
* 2009 - Pop-folková speváčka roka
* 2009 - Pieseň roka za pieseň *Novata ti*

## Diskografia

 „Preslava“ (2004)




„Diabolsko zhelanie“ (2005)




„Intriga“ (2006)




„Ne cem angel“ (2007)




„Pazi se ot priatelki“ (2009)




Kategória:Bulharské popové speváčky
Kategória:Bulharské folkové speváčky
Kategória:Pop-folk speváci
Spojená škola – Gymnázium sv. Jána Bosca

**Spojená škola sv. Jána Bosca** v Novej Dubnici zlučuje štyri organizačné zložky:
#Základná škola sv. Jána Bosca
#Materská škola sv. Jána Bosca
#Gymnázium sv. Jána Bosca
#SOŠ IT sv. Jána Bosca

Zriaďovateľom školy je Rímskokatolícka cirkev, Žilinská diecéza.

## História školy
V roku 1991 vznikla základná škola a v roku 1992 gymnázium. V tom, čase bol zriaďovateľom biskupský úrad Nitrianskej diecézy. Vznikom Žilinskej diecézy prešli zriaďovateľské kompetencie pod biskupský úrad v Žiline. Od 1. decembra 2004 je gymnázium súčasťou Spojenej školy sv. Jána Bosca v Novej Dubnici. Gymnázium má 4-ročnú a 8-ročnú formu štúdia. Je to všeobecnovzdelávacia škola s vlastnými rozšírujúcimi predmetmi Rétorika, Náboženstvo, možnosťou voľby seminárov v maturitnom ročníku a možnosťou absolvovať ako nepovinné hodiny informatické predmety z odboru technické lýceum.Ako prvý cudzí jazyk sa vyučuje angličtina, ako druhý cudzí jazyk sa vyučuje nemecký jazyk. Kvalitné výsledky dosahuje v umiestňovaní študentov na vysoké školy medicínskeho zamerania. Spolu s gymnáziom funguje aj Stredná odborná škola informačných technológií s odborom technické lýceum, ktoré je zamerané na informatiku v spojení s elektrotechnikou.

## Vedenie školy

### Súčasné vedenie školy
* **Riaditeľ:** Ing. Jozef Imrišek
* **Zástupca pre Gymnázium a SOŠ IT:** Mgr. Ján Šatka

### Riaditelia školy
* Ing. Mgr. Valábek
* PhDr. Irena Štofaníková
* Ing. Daniel Gajdoš
* Mgr. Edita Danišová (do roku 2004)
* PhDr. Marián Kvasnička
* Mgr. Ľuboš Valt

## Referencie

## Externé odkazy
* Stránka školy 

Kategória:Gymnáziá na Slovensku
Kategória:Nová Dubnica
Kategória:Stavby v Novej Dubnici
Kategória:Školy v okrese Ilava
Renault 16

right|thumb|Pohľad zozadu

**Renault 16** je vozidlo vyššej strednej triedy s karosériou typu hatchback, jeho výroba prebiehala od roku 1965 do roku 1980. V roku 1965 bol vyhlásený vozidlom roku 1966. 

## Motor
Pozdĺžny štvorvalec umiestený vpredu
*R16 L, TL -  1565 cm³ s výkonom 49 kW 
*R16 TX - 1647 cm³, 68 kW

## Rozmery
*Dĺžka - 4257 mm
*Šírka - 1628 mm
*Výška - 1450 mm
*Rázvor - vpravo 2650 mm, vľavo 2710 mm
*Rozchod - 1342/1292 mm 
*Batožinový priestor - 360 dm³

## Referencie


## Iné projekty

16
Kategória:Automobily vyššej strednej triedy
Základná škola (Sabinov, Komenského 13)

**Základná škola Komenského 13** je jednou zo štyroch základných škôl v meste Sabinov. História sa začala v roku 1963.  Do terajších priestorov bola presťahovaná v roku 1970. Od vzniku tejto základnej školy, na nej pracovalo už viac ako 140 pedagogických pracovníkov. Dnes školu navštevuje 646 žiakov, ktorí sa učia v 26 triedach.

## Zameranie školy
Škola má v svojej koncepcii vypracované zameranie sa na výučbu informatiky, zriadenie športových tried ako aj zriadenie jazykových tried.

## Súčasnosť školy
* 100% kvalifikovanosť vyučujúcich, v súčasnosti na škole pracuje 46 pedagogických zamestnancov
* výborné priestorové podmienky v dvoch budovách
* športový areál s dvoma telocvičňami
* špeciálne učebne zamerané na výučbu biológie, geografie, chémie, fyziky, výtvarnej a hudobnej výchovy, technickej výchovy a informatiky

## Vedenie školy
* Riaditeľ školy: Mgr. Peter Haas
* Zástupcovia riaditeľa školy: Mgr. Tibor Maček, Mgr. Tatiana Župová

## Referencie

## Externé odkazy
* Oficiálna stránka

Kategória:Základné školy na Slovensku
Kategória:Školy v okrese Sabinov
Kategória:Sabinov
Informatická výchova

**Informatická výchova ** je vyučovací predmet základných škôl. Na 1.stupni ZŠ sa budujú základy informatiky, preto sa názov predmetu prispôsobil na informatická výchova. Poslaním vyučovania informatickej výchovy je viesť žiaka 1.stupňa ZŠ k pochopeniu základných pojmov, postupov a techník používaných pri práci s údajmi a informáciami v počítačových systémoch. Vychováva k efektívnemu využívaniu prostriedkov IKT s rešpektovaním právnych a etických zásad. Toto poslanie sa dá dosiahnuť spoločným pôsobením predmetu informatická výchova a aplikovaním IKT vo vyučovaní iných predmetov, medzipredmetových projektov, celoškolských programov a pri riadení školy. Oblasť informatiky zaznamenáva mimoriadny rozvoj, preto v predmete informatická výchova je potrebné dôkladnejšie sa zamerať na štúdium základných  pojmov. Dostupné technológie majú poskytnúť vyučovaniu informatickej výchovy široký priestor na motiváciu a praktické projekty.

## Stratégie vyučovania
Pri voľbe vyučovacích metód a foriem prihliadame na obsah vyučovania, na individualitu žiakov a vzťahy v triednom kolektíve tak, aby boli splnené stanovené ciele a rozvíjali sa kľúčové kompetencie žiakov pre daný predmet. Pri výučbe informatickej výchovy využívame najmä:

* riadený rozhovor (aktivizovanie poznatkov a skúseností žiakov)
* výklad učiteľa
* problémová metóda (upútanie pozornosti prostredníctvom nastoleného problému)
* rozprávanie (vyjadrovanie skúseností a aktívne počúvanie)
* prezentačná metóda (prezentácia s využitím dataprojektoru)
* heuristická metóda (učenie sa riešením problémov)
* samostatná práca žiakov (s pracovným listom, s počítačom, s internetom)
* projektové, zážitkové vyučovanie

## Ciele predmetu
Cieľom informatickej výchovy na 1. stupni ZŠ je zoznámenie sa s počítačom a možnosťami jeho využitia v každodennom živote. Prostredníctvom programov primeraných veku žiakov má pomôcť žiakom získať základné zručnosti v používaní počítača. V rámci medzipredmetových vzťahov si žiaci pomocou rôznych aplikácií precvičujú základné učivo z matematiku, slovenského a cudzieho jazyka, získavajú vedomosti za podpory edukačných programov z prírodovedy a vlastivedy. Rozvíjajú svoju tvorivosť a estetické cítenie v rôznych grafických editoroch Dôraz sa pri tom kladie nie na zvládnutie ovládania aplikácie, ale na pochopenie možností, ktoré možno využiť pri každodenných činnostiach.

## Referencie

## Pozri aj
* Informatika

Kategória:Informatika
Stredná odborná škola podnikania (Žilina, Sasinkova 45)

**Stredná odborná škola podnikania**, Sasinkova 45, Žilina  je stredná odborná škola zameraná na prípravu študentov v učebných a študijných odboroch zameraných na podnikanie a obchod.

## Študijné odbory
* pracovník marketingu 
* obchodný pracovník
* škola podnikania
* aranžér
* pekár
* cukrár
* predavač
* podnikanie v remeslách a službách
* prevádzka obchodu 
* potravinárska výroba
* viazač - aranžér kvetín

## Externé odkazy
* www.sospza.sk

Kategória:Stredné odborné školy na Slovensku
Kategória:Stredné školy v Žiline